ПРОТОКОЛ

№ 32

Днес, 29.09.2021 г., се проведе заседание на Общинска избирателна комисия-Нова Загора при следния дневен ред:

1. Прекратяване на пълномощията на кмета на с. Езеро и сезиране на ЦИК за насрочване на частични избори за кмет на кметство Езеро, общ. Нова Загора.

2. Прекратяване на пълномощията на Велина Павлова Колева – член на ОИК Нова Загора поради подаване на оставка.

На заседанието на комисията присъстваха членове на ОИК-Нова Загора, както следва:

Председател: Сергей Иванович Дериволков

Зам.-председател: Петър Крумов Златев

Зам.-председател: Християна Йорданова Йорданова

Секретар: Бадър Исмаилов Хасанов

Членове:

………………………………………………

Галя Динева Бинева-Недева

Димитър Атанасов Захариев

Митко Донев Донев

Николина Георгиева Бахова

Павлина Огнянова Стойнова

Румянка Димитрова Русева

Руска Кръстева Колева

Йордан Иванов Вълчев

След като се установи, че е налице необходимият кворум за редовно провеждане на заседание и вземане на решения, комисията пристъпи към разглеждането на точките от дневният ред.

По т. 1 от дневния ред.

На 28.09.2021 г. в Общинска избирателна комисия /ОИК/ – Нова Загора е постъпило писмо с вх. № 176/28.09.2021 г. от г-н Николай Грозев - кмет на община Нова Загора, с което до ОИК – Нова Загора е изпратен препис-извлечение от акт за смърт на Тончо Панайотов Новаков, издаден на 25.09.2021 г. От приложения препис-извлечение от акт за смърт се установява, че Тончо Панайотов Новаков е починал на 25.09.2021 г. Същият е бил избран за кмет на кметство с. Езеро, община Нова Загора на последните местни избори, проведени на 27 октомври 2019 година.

Съгласно чл. 42, ал. 1, т. 13 от Закона за местното самоуправление и местната администрация /ЗМСМА/ пълномощията на кметовете се прекратяват предсрочно при смърт. Компетентният орган да приеме решение за предсрочно прекратяване на пълномощията е съответната Общинска избирателна комисия – чл. 42, ал. 4 от ЗМСМА.

С оглед на гореизложеното и на основание чл. 42, ал. 1, т. 13 и ал. 4 от ЗМСМА, чл. 87, ал. 1, т. 34 от Изборния кодекс и във връзка с т. 3.1, б. „о“ от Решение № 1685-МИ/20.11.2019 г. на Централната избирателна комисия, ОИК – Нова Загора,

**РЕШИ**:

**ПРЕКРАТЯВА** предсрочно пълномощията на Тончо Панайотов Новаков с ЕГН \*\*\*\*\*\*\* като кмет на кметство с. Езеро, община Нова Загора, област Сливен за мандат 2019-2023 год., поради настъпила смърт на 25.09.2021 г.

АНУЛИРА удостоверението за избор на кмет на кметство с. Езеро, издадено на Тончо Панайотов Новаков с ЕГН \*\*\*\*\*\*\*.

На основание чл. 463, ал. 2 от Изборния кодекс препис от решението, да се изпрати на Централната избирателна комисия в три дневен срок от приемането му.

Препис от решението, да се изпрати на Председателя на Общински съвет – Нова Загора.

ГЛАСУВАЛИ: Сергей Иванович Дериволков, Петър Крумов Златев, Християна Йорданова Йорданова, Бадър Исмаилов Хасанов, , Галя Динева Бинева-Недева, Димитър Атанасов Захариев, Митко Донев Донев, Николина Георгиева Бахова, Павлина Огнянова Стойнова, Румянка Димитрова Русева, Руска Кръстева Колева и Йордан Иванов Вълчев „ЗА” и 0 „ПРОТИВ”.

По т. 2 от дневния ред.

В ОИК-Нова Загора постъпи заявление с вх. № 177/28.09.2021 г. от Велина Павлова Колева – член на ОИК Нова Загора, с което заявява, че подава оставка по лични причини и желае да й бъдат предсрочно прекратени пълномощията като член на ОИК.

ОИК-Нова Загора, след като разгледа заявлението на Велина Павлова Колева, приема, че след като член на ОИК-Нова Загора подава заявление за оставка, следва да се сезира Централна избирателна комисия, която в случая е компетентния орган, който предсрочно да прекрати пълномощията на Велина Павлова Колева като член на ОИК-Нова Загора, и да назначи на нейно място за член на ОИК-Нова Загора от квотата на ПП „ГЕРБ“ съответното лице, посочено като резервен член от тази политическа партия.

Сергей Дериволков

Председател на ОИК-Нова Загора

Бадър Хасанов

Секретар на ОИК-Нова Загора